IS-støttespillere hacket 11 franske TV-kanaler- gikk i svart i tre timer
Kanalene tilhørte TV-nettverket TV5 Monde. Alle TV-sendingene stanset da dataangrepet startet i titiden onsdag kveld. Tre timer senere var de delvis tilbake på luften. Nettverket fikk tilbake kontrollen over sine sosiale medier i totiden natt til torsdag, og først torsdag kveld var driften tilbake til normalen. Datasystemene er imidlertid blitt «svært ødelagt i uhørte angrepet», sier han. På Facebook publiserte hackerne det som ble oppgitt å være ID-kort og CV-er tilhørende slektningene til franske soldater som deltar i militæraksjoner mot IS.Hackerne postet også trusler mot soldatene. «Cyberkalifatet fortsetter sin cyberjihad mot Den islamske statens fiender», het det. Bigot sier til nyhetsbyrået AP at han ble skjelven da han så de svarte skjermene. – Da vi fant ut hva meldingene som dukket opp på nettsidene våre betydde skjønte vi hva som skjedde, og vi ble selvsagt bekymret. Tidligere i år ble Twitter-kontoen til USAs forsvar hacket av IS-sympatisører. En 20 år gammel britisk statsborger ble senere knyttet til hackingen.Bigot mener angrepet må ha tatt uker å planlegge. Angrepet er tilsynelatende det mest ambisiøse medieangrepet fra ekstremistgruppen så langt. En etterforskning er nå satt i gang. – Flere elementer indikerer at årsaken til dette angrepet er terror, sa Bernard Cazeneuve, Frankrikes innenriksminister på en pressekonferanse. Han uttalte også at Frankrike er fast bestemt på å ta de skyldige. Siden terrorangrepene i Frankrike i januar er 19 000 franske nettsider blitt forsøkt hacket, ifølge myndighetene
11 kanaler gikk i svart. Samtidig tok hackerene over nettsidene og sosiale medier-kontoene til TV-nettverket.